Daniele Meucci

Daniele Meucci (s. 7. lokakuuta 1985 Pisa) on italialainen kestävyysjuoksija.

Meucci voitti kultaa vuoden 2014 EM-kisojen maratonilla. Hän on saavuttanut pronssia 10 000 metrillä Barcelonan EM-kilpailuissa 2010http://yle.fi/urheilu/somaliassa_syntynyt_brittijuoksija_teki_historiaa_-_utriainen_13s/5603908 ja hopeaa samalla matkalla Helsingin EM-kilpailuissa 2012http://yle.fi/urheilu/arikan_juhlii_mestaruutta_jarvenpaa_ohitettiin_kahdesti/6201715. Hän on sijoittunut EM-kilpailuissa lisäksi 5 000 metrillä viidenneksi 2012 ja kuudenneksi 2010, 10 000 metrillä kuudenneksi 2014 ja kymmenenneksi 2006 sekä maratonilla 13:nneksi 2022. Maastojuoksun EM-kilpailuissa hän saavutti pronssia henkilökohtaisessa kilpailussa 2012 ja oli yhdeksäs 2009. Joukkuekilpailussa hän sai pronssia 2009, 2012 ja 2018.

Meucci sijoittui maratonilla Pekingin MM-kilpailuissa 2015 kahdeksanneksi, Lontoossa 2017 kuudenneksi ja Budapestissa 2023 kymmenenneksi.. Daegun MM-kilpailuissa 2011 hän oli 5 000 metrillä kymmenes ja 10 000 metrillä kahdestoista, Moskovassa 2013 10 000 metrillä 19:s. Lontoon olympialaisissa 2012 hän sijoittui 10 000 metrillä 24:nneksi ja karsiutui 5 000 metrin alkuerissä. Olympiamaratonin hän keskeytti 2016 ja oli 51:s 2024. Puolimaratonin MM-kilpailuissa hän oli 18:s 2009.

Meuccin ennätys 5 000 metrillä on 13.19,00, 10 000 metrillä 27.32,86 ja maratonilla 2.07.49.

 Lähteet 

Luokka:Italialaiset kestävyysjuoksijat
Luokka:Italialaiset maastojuoksijat
Luokka:Vuonna 1985 syntyneet
Luokka:Elävät henkilöt